Izstrādes vadītāja ziņojums par lokālplānojuma redakcijas projekta tālāko virzību

Lokālplānojums Attekas ielā 26, 45, 47 un zemes vienībai ar kadastra apz. 80440070593.

Lokālplānojuma projektā iekļautais risinājums atbilst spēkā esošajam Ādažu novada teritorijas plānojumam (apstiprināts ar Ādažu novada domes 27.03.2018. lēmumu Nr.49 un 27.03.2018. saistošajiem noteikumiem Nr.7 “Ādažu novada teritorijas plānojuma grafiskā daļa un teritorijas izmantošanas un apbūves noteikumi”), Ministru kabineta noteikumu prasībām un atbilst darba uzdevumam. Sadaļā “Lokālplānojuma pielikumi” ir iekļauta informācija par publiskās apspriešanas laikā saņemtajiem iesniegumiem un institūciju nosacījumu ņemšanu vērā lokālplānojuma projekta izstrādē.

Pēc lokālplānojuma publiskās apspriešanas un atzinumu pieprasīšanas, veiktas redakcionālas korekcijas, papildinot dokumentāciju:
1. Lokālplānojuma pielikumu failā papildināta informācija un materiāli par publiskās apspriešanas norisi.
2. PAskaidrojuam raksts papildināts ar informāciju no izstrādē esošā Ādažu novada teritoriajs plānojuma 1. redakcijas, par Lokālplānojuma teritorijas iekļaušanu TIN19 teritorijā (Teritorija Ādažu militārās aviācijas poligona darbības potenciālo traucējumu novēršanai).

Saņemti pozitīvi atzinumi no visām institūcijām, kam prasīti izstrādes nosacījumi. Publiskās apspriešanas laikā saņemts viens priekšlikums no iedzīvotājiem vai juridiskām personām. Pārskatu par priekšlikumiem un atzinumiem skatīt šī ziņojuma pielikumā.

Lokālplānojuma projekts ir virzāms lēmuma par apstiprināšanu pieņemšanai.

Lokālplānojuma izstrādes vadītājs: M.Cinis

03.04.2026.



Izstrādes vadītāja ziņojuma pielikums

	Lokālplānojuma redakcijas publiskās apspriešanas laikā saņemtie priekšlikumi.

	1.
	05.03.2026.
Fiziska persona no daudzdzīvokļu daudzstāvu mājas adreses Pirmā iela 40
	Lokālplānojuma redakcijas publiskās apspriešanas laikā saņemts viens fiziskās personas priekšlikums:
Vēlos rakstiski izteikt viedokli par lokālplānojumu zemes vienībām Attekas ielā 26, 45, 47. Ādažu novada mājaslapas rakstā tiek minēts, ka iedzīvotāju bažas par ēku tuvumu blakus ešojām daudzdzīvokļu mājām tika kliedētas atbildot, ka starp ēkām tiek ievērota 50m plata atdalošā josla.
Publiskās apspriešanas laikā šāda atbilde neizskanēja un attālums esošajā ierosinājuma skicē ir tikai 19m, tādēļ ierosinu iekļaut šo ,rakstā minēto piebildi, iekļaut lokālplānojumā kā atsevišķu punktu pie “2.1.1.5. Citi noteikumi” sadaļas vai papildinot esošo 34. punktu. Lai nerastos nesaskaņas pēc lokālplānojuma apstiprināšanas, gadījumā ja mainās teritorijas attīstītājs vai esošā attīstītāja būvprojekts nesaskan ar minēto atdalošo joslu starp mājām.


	Viedoklis pieņemts zināšanai.
Precizējam, ka lokālplānojuma risinājumos minētais attālums 50 m attiecas uz dzīvojamo ēku attālumu līdz rūpnieciskās apbūves teritorijai, kas atrodas lokālplānojuma teritorijas austrumu pusē, nevis uz attālumu starp dzīvojamām ēkām.
Lokālplānojuma apspriešanas laikā redzamajā skicē attēlots konceptuāls risinājums, kurā attālumi starp esošajām daudzdzīvokļu ēkām un plānoto apbūvi ir norādīti tikai aptuveni. Konkrēts ēku novietojums un attālumi tiks noteikti turpmākajā būvprojektēšanas procesā, ievērojot lokālplānojuma risinājumus un spēkā esošo normatīvo aktu prasības.
Lokālplānojuma teritorijas izmantošanas un apbūves noteikumu 34. punktā ir noteikts minimālais attālums starp ēkām ne mazāks par 20 m.
Publiskās apspriešanas laikā lokālplānojuma teritorijas attīstītāja pārstāvis norādīja, ka būvprojektēšanas laikā plānotā apbūve tiks maksimāli atvirzīta no esošajām dzīvojamām mājām plānotās ielas virzienā.

	PĀRSKATS PAR INSTITŪCIJU SNIEGTAJIEM ATZINUMIEM

	Nr.
p.k.
	Institūcija
	Atzinuma saturs
	Komentārs par atzinuma ievērošanu

	1.
	SIA “Ādažu ūdens”
18.02.2026.
Nr. 4.4.-97.
	SIA “Ādažu Ūdens”  neiebilst pret lokālplānojumā paredzētajiem sadzīves notekūdeņu novadīšanas un ūdens ņemšanas risinājumiem.
	Komentārs nav nepieciešams – pozitīvs atzinums.

	2.
	AS “Gaso”
05.03.2026.
TAPI sistēmā
	Atbildot uz vēstuli par atzinumu lokālplānojuma redakcijai zemes vienībām Attekas ielā 26, Attekas ielā 45, Attekas ielā 47 un zemes vienībai ar kadastra apzīmējumu 80440070593, Ādažos, Ādažu novadā (turpmāk - Lokālplānojums), akciju sabiedrība „Gaso” informē, ka Lokālplānojuma redakcija saskaņota un nav iebildumu Lokālplānojuma tālākai apstiprināšanai pašvaldībā.
	Komentārs nav nepieciešams – pozitīvs atzinums.

	3.
	VSIA “Latvijas valsts ceļi”
20.02.2026.
TAPI sistēmā
	Izskatot pieprasījumam klāt pievienoto dokumentāciju, VSIA "Latvijas Valsts ceļi" secina, ka plānojums neskar valsts autoceļus, tāpēc VSIA "Latvijas Valsts ceļi'' atzinums nav jāpieprasa.
	Informācija pieņemta zināšanai – atzinums nav nepieciešams.

	4.
	P/A “Carnikavas komunālserviss”
04.03.2026. Nr. 01-6/26/267
TAPI sistēmā
	Ādažu novada pašvaldības aģentūra “Carnikavas komunālserviss” informē, ka Aģentūra sniedz pozitīvu atzinumu lokālplānojuma projektam.
	Komentārs nav nepieciešams – pozitīvs atzinums.

	5.
	AS “Sadales tīkls”
06.02.2026.
TAPI sistēmā
	AS "Sadales tīkls" ir izskatījusi un piekrīt SIA "METRUM" izstrādātājiem lokālplānojuma "Lokālplānojums kā grozījumi Ādažu novada teritorijas plānojumam zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos Redakcija1.0." risinājumiem.
	Komentārs nav nepieciešams – pozitīvs atzinums.

	6.
	SIA “Tet”
10.02.2026., Nr. PN-396484
	SIA „Tet” nav pretenziju par lokālplānojuma redakciju.
	Komentārs nav nepieciešams – pozitīvs atzinums.

	7.
	Valsts aizsardzības militāro objektu un iepirkumu centrs
04.03.2026.
TAPI sistēmā
	Centrs konstatē, ka Lokālplānojuma Paskaidrojuma raksta 28. lpp. ir iekļauta informācija par Teritorijas ar īpašiem noteikumiem TIN114 noteikšanu un saistību ar topošā Ādažu novada teritorijas plānojumā noteikto teritoriju TIN17. Tomēr vēršam uzmanību, ka Lokālplānojuma teritorija atrodas topošā Ādažu novada teritorijas plānojumā noteiktajā teritorijā TIN19. Līdz ar to lūdzam veikt attiecīgus precizējumus gan Paskaidrojuma rakstā, gan Teritorijas izmantošanas un apbūves noteikumu 8. lpp. un grafiskajā daļā.
Pēc minēto precizējumu veikšanas Lokālplānojums uzskatāms par saskaņotu.
	Precizējumi veikti Paskaidrojuma rakstā, papildinot ar TIN19 informāciju.
Teritorijas izmantošanas un apbūves noteikumi un Grafiskā daļa netiek papildināti, jo lokālplānojuma teritorijā ir plānota daudzstāvu dzīvojamo ēku būvniecība, kas neatbilst kategorijai “poligona darbību apdraudošs objekts”.

	8.
	Valsts meža dienests
04.02.2026.
TAPI sistēmā
	Veicot kamerālo pārbaudi par nekustamiem īpašumiem: Attekas iela 26, Ādažos, Ādažu novadā (īpašuma kadastra Nr. 8044 007 0062) zemes vienībā ar kadastra apzīmējumu 8044 007 0595, Attekas iela 45, Ādažos, Ādažu novadā (īpašuma kadastra Nr. 8044 007 0573) zemes vienībā ar kadastra apzīmējumu 8044 007 0564, Attekas iela 47, Ādažos, Ādažu novadā (īpašuma kadastra Nr. 8044 007 0603) zemes vienībā ar kadastra apzīmējumu 8044 007 0594 un Attekas iela B, Ādažos, Ādažu novadā (īpašuma kadastra Nr. 8044 007 0602) zemes vienībā ar kadastra apzīmējumu 8044 007 0593, Meža valsts reģistrā par mežu šajos īpašumos dati nav, kā arī Valsts zemes dienestā nav reģistrēta meža zeme.
Ievērojot iepriekš minēto, informējam, ka Valsts meža dienesta kompetencē nav sniegt atzinumu par teritorijām, kas nav meža zeme.
	Informācija pieņemta zināšanai – atzinums nav nepieciešams.

	9.
	Valsts ugunsdzēsības un glābšanas dienests
06.03.2026.
TAPI sistēmā
	Pārvalde informē, ka 2024.gada 9.oktobrī jums tika nosūtīta Pārvaldes vēstule Nr. 22/8-1.6/1571, ar nosacījumiem Lokālplānojuma izstrādei (turpmāk – Nosacījumi).
Izskatot Lokālplānojumu, Pārvalde konstatē, ka Nosacījumos minētie norādījumi ir iekļauti Lokalplānojumā.
Pamatojoties uz augstāk minēto, Pārvaldei nav iebildumu Lokālplānojuma realizācijai.
	Komentārs nav nepieciešams – pozitīvs atzinums.

	10.
	Valsts vides dienests
04.03.2026.
TAPI sistēmā
	Dienests, izvērtējot lokālplānojuma redakcijas projektu, kas ievietots vietnē https://geolatvija.lv/geo/tapis#document_30706  secina, ka izstrādātā lokālplānojuma redakcija kopumā atbilst 2024.gada 28.oktobra nosacījumu prasībām, kas publicēti TAPIS sistēmā, saite: https://tapis.gov.lv/tapis/lv/requirement_request_projects/6620_357
	Komentārs nav nepieciešams – pozitīvs atzinums.

	11.
	Veselības inspekcija
19.02.2026.
TAPI sistēmā
	Lokālplānojuma kā grozījumu Ādažu novada teritorijas plānojumam zemes vienībām Attekas ielā 26, 45, 47 un zemes vienībai ar kadastra apzīmējumu 80440070593, Ādažos, risinājums atbilst higiēnas prasībām.
	Komentārs nav nepieciešams – pozitīvs atzinums.

	12.
	SIA “Ādažu namsaimnieks”
03.03.2026.
Nr. ĀNS/1-4-2/26/84
	1. Informējam ka lokālplānojuma teritorijas robežās  atrodas bezkanāla siltumtīklu siltumtrase ᴓ168/250 un siltumkamera TK28, kas nodrošina siltumapgādi īpašumiem Pirmā ielā 40 un Pirmā iela 42A. Īpašums Pirmā ielā 42A no centralizētās siltumapgādes pašlaik atslēdzies.
2. Lokālplānojuma teritorijā siltumtīkliem nosakāma aizsargjosla atbilstoši normatīvajiem aktiem. 
3. Siltumapgādes siltumtīklu aizsargjoslas zonā aizliegts:
Veikt būvniecību bez saskaņošanas ar siltumapgādes uzņēmumu;
Izvietot būves, kas apgrūtina piekļuvi siltumapgādes siltumtīkliem ekspluatācijai un avārijas darbiem;
Siltumapgādes siltumtīklu aizsargjoslas jāiekļauj Lokālplānojuma grafiskajā daļā kā apgrūtinājums.
4. Lokālplānojuma zemes vienībām ir tehniska iespēja pieslēgties centralizētajai siltumapgādei:
Pieslēguma jauda un parametri jāprecizē tehniskajos noteikumos;
Jebkura siltumtīklu inženierkomunikāciju pārbūve jāveic par attīstītāja līdzekļiem;
Ja plānotā apbūve šķērso esošo siltumtīklu trasi, paredzēt tās pārbūvi vai aizsardzības pasākumus;
Projektēšanas stadijā veikt siltumtīklu inženierkomunikāciju precīza uzmērīšanu.
Ievērojot iepriekš minētos nosacījumus, iebildumu pret Lokālplānojuma redakciju nav.
	Informācija iekļauta Paskaidrojuma rakstā.


Grafiskās daļas kartē “Funkcionālais zonējums” mēroga noteiktības dēļ nav grafiski attēlotas aizsargjoslas.
Aizsargjoslas gar inženiertīkliem vai citām būvēm, kam saskaņā ar Aizsargjoslu likumu nosaka aizsargjoslas, tās nosaka pēc inženiertīklu vai citu būvju būvniecības normatīvajos aktos noteiktajā kārtībā.

Informācija iekļauta Paskaidrojuma rakstā.







Minētie nosacījumi ņemti vērā.



